A Bizottság 2847/72/EGK rendelete
(1972. december 29.)
a Közösség új tagállamainak csatlakozását követően a 100/72/EGK és az 1897/72/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel a Brüsszelben 1972. január 22-én aláírt, az új tagállamoknak az Európai Gazdasági Közösséghez és az Európai Atomenergia-közösséghez történő csatlakozásáról szóló szerződésre [1] és különösen az ahhoz mellékelt okmány [2] (a továbbiakban az "okmány") 153. cikkére,
mivel az okmány 30. cikke alapján a 2351/72/EGK rendelettel [3] módosított, az állati takarmányozásra szolgáló cukor denaturálására vonatkozó részletes szabályok megállapításáról szóló, 1972. január 14-i 100/72/EGK bizottsági rendeletet [4], és a 2523/72/EGK rendelettel [5] módosított, a fehércukor után járó export-visszatérítés meghatározására szolgáló folyamatos pályázati felhívásról szóló, 1972. szeptember 1-jei 1897/72/EGK bizottsági rendeletet [6] az okmány II. mellékletében megállapított irányelveknek megfelelően ki kell igazítani; mivel az említett rendeleteket ezért az új tagállamok tekintetében ki kell egészíteni,
ELFOGADTA EZT A RENDELETET:
1. cikk
"(4) A (2) bekezdésben megállapított határidő Írország és az Egyesült Királyság tekintetében egy órával korábban jár le abban az időszakban, amelyben e tagállamokban a nyári időszámítás nem érvényes."
2. cikk
A 100/72/EGK rendelet 25. cikkének (1) bekezdése a következő szöveggel egészül ki:
"denatured sugar"
"denatureret sukker".
3. cikk
"Abban az időszakban, amelyben a nyári időszámítás nem érvényes Írországban és az Egyesült Királyságban, az előző bekezdésekben megállapított határidők e tagállamok tekintetében egy órával korábban járnak le."
4. cikk
Ez a rendelet 1973. január 1-jén lép hatályba. Rendelkezéseit 1973. február 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1972. december 29-én.